Kersti Kracht

Kersti Kracht (sündinud 9. aprillil 1955) on Eesti ettevõtja ja majandustegelane. Ta lõpetas aastal 1973 Tallinna 44. Keskkooli ja aastal 1989 Tallinna Polütehnilise Instituudi majandusteaduskonna tööstuse planeerimise erialal. Tema esimeseks töökohaks oli Viru hotelli passilaud. Ta lõi kooperatiivi MIK, mis tegeles toitlustamisega TPI arvutuskeskuses. Tema äripartneriks sai Viru hotelli pearaamatupidaja Monika Soodla. Tema ja Krachti eesnimedest sai nime nende 1991. aastal asutatud ühine ettevõte Kermon, millest sai üks Eesti tuntumaid ettevõtteid firmade asutamise ja müümise alal. 1990. aastate alguses juhatas ta ettevõtet BBS, mis pidas valuutapoodi Torupill Tallinna vanalinnas. Ta oli 1990. aastate alguses Eesti Ettevõtjate Erakonna liige. 1992. aasta Riigikogu valimistel sai ta Eesti Ettevõtjate Erakonna nimekirjas 640 häält, kuid valituks ei osutunud. 1995. aasta Riigikogu valimistel sai ta Keskerakonna nimekirjas 116 häält. 1990. aastate lõpus oli ta Arengupartei juhatuse liige. 1999. aasta Riigikogu valimistel sai ta Arengupartei kolmanda numbrina 95 häält. 8. augustist 2017 kuulub ta Eesti Konservatiivsesse Rahvaerakonda. 2017. aasta kohaliku omavalitsuse volikogude valimistel sai ta EKRE nimekirjas 947 häält ja osutus valituks Tallinna linnavolikokku. Ta on volikogu linnavarakomisjoni aseesimees ja revisjonikomisjoni liige. 2019. aasta Riigikogu valimistel sai ta EKRE nimekirjas 373 häält, kuid valituks ei osutunud. Ta oli rahandusminister Martin Helme nõunik. 2021. aasta jaanuaris esitas prokuratuur ja kaitsepolitsei Hillar Tederile kahtlustuse. Kahtlustuse järgi leppis Hillar Teder kokku altkäemaksu andmise Kersti Krachtile, et viimane kasutaks ära oma positsiooni rahandusministri nõunikuna, et kindlustada Porto Francole soodsad otsused KredExi kriisiabimeetmete kasutamisel. Samuti kahtlustatakse Tederit ja Krachti rahapesu kokkuleppes, et varjata Tederilt Krachtile altkäemaksu andmist. 14. jaanuaril 2021 võttis Harju Maakohus Tederi ja Krachti kaheks kuuks vahi alla. 16. veebruaril otsustas Ringkonnakohus, et asjas ei ole välja toodud, milliste konkreetsete kuritegude toimepanemise riski tingivad Krachti majanduslikud raskused ning kuidas need seostuvad talle esitatud kahtlustusega. Ta oli abielus Argos Krachtiga, abielu lahutati 2009. aastal. Neil on lapsed Akis ja Katrin. "Registrite ja Infosüsteemide Keskus (RIK). Äriregistri teabesüsteem. Erakondade liikmete nimekirjad. Päring: Kersti Kracht". Originaali arhiivikoopia seisuga 25. veebruar 2021. Vaadatud 13. jaanuaril 2021. "Registrite ja Infosüsteemide Keskus (RIK). Äriregistri teabesüsteem. Päring: osaühing Kermon (registrikood 10205223). Registrikaardi väljatrükk, 6. kanne (12.02.2009)". Originaali arhiivikoopia seisuga 25.02.2021. Vaadatud 13.01.2021. TTÜ lõpetajad 1918–2006 Kersti Krachti krahh: enesekindla ärinaise languse taga on hull iseloom ja probleemid eraelus, Eesti Ekspress, 20.01.2021 http://vvk.ee/arhiiv/kandidaadi-otsing/?otsi_ajaloost=Kracht Arengupartei ei taha olla opositsioonis, Postimees, 8. juuni 1996 https://teele.tallinn.ee/users/4297/view Karoliina Vasli (12. jaanuar 2021). "VIDEO JA BLOGI | Korruptsiooniskandaal Porto Franco ümber: kahtlusalused on teiste seas Mihhail Korb, Hillar Teder ja Kersti Kracht". ärileht.ee. "FOTOD | Kohus jättis Hillar Tederi ja Kersti Krachti kaheks kuuks vahi alla jätta. On kahtlus, et vabaduses võiksid nad jätkata kuritegevust". delfi.ee. 14. jaanuar 2021. Delfi (16. veebruar 2021). "VIDEO ja FOTOD: Kracht ja Teder pääsesid vahi alt, Teder aga elektroonilise valvega. Kracht: prokuratuuri jaoks olen üldse väga ohtlik inimene". Delfi.ee. Kersti Krachti skandaalne minevik: tütre seks Bali templis, poja ebaseaduslik äri ja kirglik lahutusprotsess, Kroonika, 14. jaanuar 2021